
‏כ"ג אייר תשע"ח
‏08 מאי 2018

לכבוד                                              				



שלום רב,

  
הנדון: בקשה לקבלת מידע מכוח חוק חופש המידע, תשנ"ח 1998 – 
אגרא מגדיאל – אגודה חקלאית
סימוכין: פנייתכם מיום 9.4.18
ראשית , תודה על פנייתך בנושא שבנדון.
להלן התייחסות היחידה המקצועית הרלוונטית לפנייתך – רשם האגודות השיתופיות (להלן: "הרשם") לבקשת המידע בנושא שבנדון:
חוק חופש המידע אינו חל על מידע מתיק אגודה, מכיוון שקיימים דינים אחרים המסדירים מתן מידע מתיק אגודה.
בחוק חופש המידע, תשנ"ח-1998, סע' 20 (שמירת דינים), נקבע כי:
"אין בהוראות חוק זה כדי לגרוע מתוקפו של חיקוק המחייב, המתיר, האוסר או המסדיר באופן אחר גילוי או מסירה של מידע שבידי רשות ציבורית."
בתקנות האגודות השיתופיות (הוראות כלליות), תשל"ו-1976, תקנה 4 (עיון במסמכים), נקבעו מסמכים מתיק אגודה שיתופית בהם רשאי כל אדם לעיין במשרד הרשם, ולגבי מסמכים אחרים - מותנה העיון בהסכמת הרשם:
כך, בלשון התקנות:
"כל אדם רשאי לעיין, במשרד הרשם, במסמכים המפורטים להלן, לאחר ששילם את האגרה שנקבעה לכך:
(1)  פנקס הרישום;
(2)  העתק תעודת הרישום של האגודה;
(3)  תקנותיה של אגודה;
(4)  פנקס השעבודים שהאגודות הטילו על נכסיהן, ופנקס השעבודים לזכות האגודה;
(5)  צו מאת הרשם;
(6)  כל מסמך אחר בהסכמת הרשם".
עוד יובהר כי מהתייחסות האגף לאיגוד שיתופי ניתן ללמוד כי עוזר הרשם החליט שלא להיענות לבקשתך גם לפי תקנה 4 האמורה, בשל חלוף הזמן מאז סיום ההליך וביטול האגודה, ואף הנחה בהחלטתו כיצד ניתן לפעול בשאלת הרישום בלשכת רישום המקרקעין (מצ"ב ההחלטה מיום 5.11.2017). 
למעלה מן ההכרח יצוין כי לא ניתן לערער על החלטת עוזר הרשם באמצעות פנייה בבקשה לפי חוק חופש המידע, אשר כאמור אינו חל על מידע מתיק אגודה. 
[bookmark: _GoBack]הנני להודיעך כי לפי סעיף 17 לחוק חופש המידע, יש בידך לעתור כנגד החלטה זו לבית המשפט לעניינים מנהליים בירושלים, בתוך 45 יום.
אשמח לעמוד לרשותך בעתיד בכל בקשת מידע בתחומים הרלוונטיים ליחידות משרדנו.


בברכה
יוסי זולפן,

  הממונה על חוק חופש המידע
   משרד הכלכלה והתעשייה










העתק: עו"ד מורן מרקוביץ, הלשכה המשפטית 
עו"ד אמל כולאב, הלשכה המשפטית      
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

